CELEX: 62021CN0807
Language: et
Date: 2021-12-21 00:00:00
Title: Kohtuasi C-807/21: Eelotsusetaotlus, mille on esitanud Kammergericht Berlin (Saksamaa) 21. detsembril 2021 – Deutsche Wohnen SE versus Staatsanwaltschaft Berlin

21.3.2022   
            
            
               ET
            
            
               Euroopa Liidu Teataja
            
            
               C 128/8
            
         
      Eelotsusetaotlus, mille on esitanud Kammergericht Berlin (Saksamaa) 21. detsembril 2021 – Deutsche Wohnen SE versus Staatsanwaltschaft Berlin
      (Kohtuasi C-807/21)
      (2022/C 128/11)
      Kohtumenetluse keel: saksa
      
         Eelotsusetaotluse esitanud kohus
      
      Kammergericht Berlin
      
         Põhikohtuasja pooled
      
      
         Menetlusalune isik: Deutsche Wohnen SE
      
         Määruskaebuse esitaja: Staatsanwaltschaft Berlin
      
         Eelotsuse küsimused
      
      
                  1.
               
               
                  Kas isikuandmete kaitse üldmääruse (1) artikli 83 lõikeid 4–6 tuleb tõlgendada nii, et nendega on riigisisesesse õigusesse viidud ELTL artiklites 101 ja 102 sisalduv funktsionaalne ettevõtja mõiste ja funktsioonikandja põhimõte, mille tulemusel saab Ordnungswidrigkeitengesetz’i (haldusõigusrikkumiste seadus, edaspidi „OWiG“) § 30 aluseks olevat õiguskandja põhimõtet laiendades algatada trahvimenetluse vahetult ettevõtja suhtes ning trahvi määramiseks ei ole vaja tuvastada füüsilise ja identifitseeritud isiku poolt toime pandud õigusrikkumist, mis – olenevalt asjaoludest – võib vastata kõigile kahju õigusvastase tekitamise subjektiivsetele ja objektiivsetele koosseisutunnustele?
               
            
                  2.
               
               
                  Kui esimesele küsimusele vastatakse jaatavalt: kas isikuandmete kaitse üldmääruse artikli 83 lõikeid 4–6 tuleb tõlgendada nii, et selleks et ettevõtjale saaks määrata trahvi, peab ettevõtja olema süüdi töötaja toime pandud õigusrikkumises (vt määruse (EÜ) nr 1/2003 (2) artikkel 23), või piisab põhimõtteliselt juba kohustuste objektiivse rikkumise omistamisest ettevõtjale („strict liability“)?
               
            
         (1)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1).
      
         (2)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205).